Covid-19-statistieke: Heelwat minder nuwe gevalle(Argieffoto: Unsplash) Altesame 11 182 nuwe gevalle van Covid-19 is in Suid-Afrika bevestig en tot dusver het 2 206 781 mense positief vir Covid-19 getoets. Tot dusver het 1 943 513 mense reeds herstel. Die Nasionale Instituut vir Oordraagbare Siektes (Nios) sê in sy jongste bywerking van koronavirussyfers nog 220 nuwe Covid-19-verwante sterftes is bevestig. Dit bring die algehele sterftesyfer weens die virus op 64 509 te staan. Altesame 35 623 toetse vir Covid-19 is sedert die vorige verslag gedoen en in hierdie stadium is 31,4% van alle toetse positief vir die virus. Die helfte van alle nuwe gevalle is in Gauteng (50%), gevolg deur die Wes-Kaap (11%), KwaZulu-Natal en Limpopo (9% elk), Mpumalanga (8%), Noordwes (5%), die Oos-Kaap (4%), Vrystaat (2%) en die Noord-Kaap (1%). Die Nios sê die algehele getal gevalle gister (11 192) is laer as ŉ dag tevore (16 302) én laer as die gemiddelde getal nuwe gevalle oor die voorafgaande sewe dae (18 768). Die sewe dag bewegende gemiddelde daaglikse getal het ook afgeneem. Nationally, South Africa???????? has crested the peak of #3rdWave of #COVID19, primarily driven by Gauteng having surpassed its peak ????However, we may experience a longer tail-end or even a potential upturn or spike in infections should current events turn into superspreader events ⚠️ pic.twitter.com/eXr6H9lZ12 — Ridhwaan Suliman (@rid1tweets) July 12, 2021 Maandag, te midde van geweld wat oor talle dele van veral Gauteng en KwaZulu-Natal geheers het, is 146 577 mense landwyd teen Covid-19 ingeënt. Pres. Cyril Ramaphosa het gisteraand in ŉ toespraak oor die geweld gesê daar is ŉ gevaar dat die land se inentingsprogram in sommige gebiede ontwrig kan word, terwyl Suid-Afrika juis nou nodig het om dit uit te brei. “Ons kan nie toelaat dat dit gebeur nie. “Ons entstofprogram is ernstig ontwrig net toe dit momentum begin kry het. Dit gaan ŉ blywende uitwerking op ons vermoë hê om die huidige vordering in ons ekonomiese herstel te verstewig,” het die president gesê.